Foto: goputin.ru Shimoliy Koreya yetakchisi Kim Chen In qarama-qarshilikning joriy bosqichida g‘olib chiqdi, deb aytdi Rossiya prezidenti Vladimir Putin Koreya yarimorolidagi vaziyatga izoh berar ekan. U bunday fikrni11 yanvarda Rossiya OAV va axborot agentliklari rahbarlari bilan uchrashuvda bildirdi. “Fikrimcha, janob Kim Chen In, shubhasiz, bu partiyani yutdi. U o‘zining strategik vazifasini hal qildi: unda yadroviy zaryad bor, uning ehtimoliy dushmani hududi, Yer sharining istalgan nuqtasigacha yetib boradigan, 13 ming km.gacha uchadigan raketa bor”, deb aytgan Putin. Putinning aytishicha, Shimoliy Koreya rahbari endi vaziyatni “tekislash va tinchlantirish”dan manfaatdor. “Mutlaq bilimdon va yetuk siyosatchi”, deb ta’kidlab o‘tgan Putin. Kim Chen In avvalroq uning ishchi stoli ustida Shimoliy Koreyaga AQShning “urush boshlash” istagini bostirib turishga imkon beruvchi “yadroviy tugma” borligini aytgandi.